## Pravilnik o mjeriteljskim zahtjevima za laboratorijska mjerila - staklene odmjerne tikvice s jednom mjernom crtom

### NN 51/2002 (8.5.2002.), Pravilnik o mjeriteljskim zahtjevima za laboratorijska mjerila - staklene odmjerne tikvice s jednom mjernom crtom

# DRŽAVNI ZAVOD ZA NORMIZACIJU I MJERITELJSTVO

986

Na teme­lju članka 22. Zakona o mjerite­ljskoj djelatnosti (»Narodne
novine« broj 11/94) ravnate­lj Državnog zavoda za normizaciju i mjerite­ljstvo
donosi

## PRAVILNIK

### O MJERITELJSKIM ZAHTJEVIMA ZA LABORATORIJSKA MJERILA – STAKLENE ODMJERNE TIKVICE S JEDNOM MJERNOM CRTOM

Članak 1.

Ovim se pravilnikom propisuju mjerite­ljski zahtjevi kojima moraju udovo­ljavati
laboratorijska mjerila – staklene odmjerne tikvice na u­ljev i na iz­ljev
kojima je nazivni obujam određen jednom mjernom crtom što je obi­lježena na ­njihovu
grlu (u nastavku teksta »tikvice«).

Članak 2.

Nazivni obujam tikvica mora biti 5 cm3 (ml), 10 cm3
(ml), 25 cm3 (ml), 50 cm3 (ml), 100 cm3 (ml),
200 cm3 (ml), 250 cm3 (ml), 500 cm3 (ml), 1000
cm3 (ml), i 2000 cm3 (ml).

Tikvice se moraju ispitati vodom na +20°C.

Članak 3.

Tikvice se svrstavaju u dva razreda točnosti:

1) razred točnosti A – u koji se svrstavaju tikvice veće točnosti

2)
razred točnosti B – u koji se svrstavaju tikvice ma­nje točnosti.

Članak 4.

Izrazi u ovom Pravilniku
znače:

1) nazivni obujam tikvica na
u­ljev jest obujam vode što ga sadrže tikvice na referentnoj temperaturi +20°C
ako su napu­njene do mjerne crte

2)
nazivni obujam tikvica na iz­ljevu jest obujam vode što ga tikvice ispuštaju na
referentnoj temperaturi +20°C ako su napu­njene do mjerne crte.

Članak 5.

Pogreške nazivnih
obujama tikvica na u­ljev ne smiju premašiti vrijednosti navedene u ovoj
tablici:

|  |  |  |  |  |
| --- | --- | --- | --- | --- |
| if !supportEmptyParas endif | Granice  dopuštene  pogreške | | Unutar­nji | Najma­nji |
| Nazivni | peomjer grla na | razmak između |
| obujam | na razini | mjerne crte i |
| if !supportEmptyParas endif | mjerene crte | svake točke od |
| if !supportEmptyParas endif | if !supportEmptyParas endif | koje se grlo |
| if !supportEmptyParas endif | if !supportEmptyParas endif | počinje širiti |
| if !supportEmptyParas endif | Razred A | Razred B | Razred A i B | Razred A i B |
| cm3 | ± cm3 | ± cm3 | mm | mm |
| 5 | 0,025 | 0,05 | 6 – 8 | 5 |
| 10 | 0,025 | 0,05 | 6 – 8 | 5 |
| 25 | 0,04 | 0,08 | 6 – 10 | 5 |
| 50 | 0,06 | 0,12 | 10 – 12 | 10 |
| 100 | 0,10 | 0,20 | 12 – 14 | 10 |
| 200 | 0,15 | 0,30 | 14 – 17 | 10 |
| 250 | 0,15 | 0,30 | 14 – 17 | 10 |
| 500 | 0,25 | 0,50 | 17 – 21 | 15 |
| 1000 | 0,40 | 0,80 | 21 – 25 | 15 |
| 2000 | 0,60 | 1,20 | 25 – 30 | 15 |

Granice dopuštene pogreške nazivnih obujama tikvica na iz­ljev iznose 50% više
od vrijednosti navedenih za tikvice na u­ljev.

Članak 6.

Tikvice moraju biti masivne konstrukcije da bi izdržale redovitu upotrebu.

Deb­ljina stijenki mora biti što ujednačenija.

Tijelo tikvice mora imati dovo­ljno široku osnovicu koja omogućuje
stabilan okomit položaj tikvica kad su one na vodoravnoj osnovi.

Dno tikvica može biti malo uvučeno.

Članak 7.

Grlo tikvica mora biti va­ljkasto i čitavom du­ljinom mora biti jednakog
promjera i deb­ljine stijenki.

Poprečni presjek mora biti okrugao.

Na razini mjerne crte, unutar­nji promjer mora biti u granicama dopuštenih
vrijednosti što su navedene u tablici iz člana 5. ovog Pravilnika za svaki od
nazivnih obujama tikvica.

Gor­nji dio grla može imati prošire­nje koje olakšava drža­nje tikvica
ili ležišta za čep.

Članak 8.

Nazivni obujam mora biti obi­lježen
na grlu tikvica mjernom crtom ugraviranom ili utisnutom oko ­nje­ga.

Mjerna crta mora biti
neprekidna i jednake deb­ljine.

Mjerna crta ne smije biti deb­lja
od 0,4 mm.

Članak 9.

Mjerna crta mora biti jasna,
vid­ljiva i neizbrisiva i kad su tikvice u upotrebi.

Članak 10.

Mjerna se crta mora nalaziti
u drugoj ili trećoj trećini du­ljine grla, računajući odozgo, a razmak između
mjerne crte i svake točke od koje se grlo poči­nje širiti ne smije biti ma­nji
od vrijednosti navedenih u tablici iz člana 5. ovog Pravilnika za svaku od tih
nazivnih obujama tikvica.

Članak 11.

Tikvice moraju biti od
prozirna stakla odgovarajućih kemijskih i toplinskih svojstava, bez vid­ljivih
pogrešaka i unutar­njih napreza­nja.

Članak 12.

Natpisi i oznake na štrca­ljki
moraju biti ispisane na hrvat­skom jeziku, latiničnim pismom.

Članak 14.

Natpisi i oznake moraju biti
jasni, dobro vid­ljivi u radnim uvjetima i ispisani tako da se ne mogu
izbrisati ni skinuti.

Članak 15.

Na tikvicama moraju biti
ispisani ovi natpisi i oznake:

1) tvrtka odnosno ime ili
znak proizvođača

2) vrijednost nazivnog obujma
(znakom »cm« ili »ml«)

3) referentna temperatura
(znakom »20 °C«)

4) oznaka da je tikvica
ispisana na u­ljev (znakom »In«) ili na iz­ljev (znakom »Ex«)

5) oznaka razreda točnosti
tikvice (slovom »A« i »B«)

6) službena oznaka tipa
tikvice ako je tip ispitan.

Na tikvicama nazivnog obujma
1000 cm3 (ml) i više taj se obujam može označiti u kubnim
decimetrima (dm3) ili litrama (l).

Tikvice razreda točnosti A za
koje se izdaju i potvrde o rezultatima ispitiva­nja moraju osim ovih natpisa
imati i radni (serijski) broj.

Članak 16.

Stupa­njem na snagu ovoga
pravilnika prestaju važiti odredbe Pravilnika o metrološkim uvjetima za odmjerne
staklene tikvice s jednom mjernom crtom (»Službeni list SFRJ«. br. 28/85 i
»Na-rodne novine« 53/91).

Članak 17.

Ovaj pravilnika stupa na
snagu osmog dana od dana objave u »Narodnim novinama«.

Klasa: 011-02/02-04/33
Urbroj: 558-03/5-02-1
Zagreb, 10. trav­nja 2002.

Ravnate­lj
Državnog zavoda za normizaciju
i mjerite­ljstvo
**dr. sc. Jakša Topić, dipl. ing.,** v. r.

Pravilnik, NN 51/2002-986